År A

PINSE

**PINSEVIGILIE**

P: Kære menighed! I Evangeliet, som vi lige har hørt, hedder det, at Jesus på festens sidste dag stod frem og lovede dem, der tror på ham, Helligånden. Lad os derfor ved pinsefestens indledning bede om Åndens hjælp:

1. For dem, der har fået betroet et ansvar i Kirken,

 at de aldrig må fristes til at tro,

 at de kan gøre noget af egen kraft.

 Derom beder vi.

A: Herre, hør vor bøn.

2. For alle, der har medansvar for at styre landet,

 at de ikke må forledes til at tro,

 at det borgerlige samfund kan slukke al tørst.

 Derom beder vi.

A: Herre, hør vor bøn.

3. For dem, som har svært ved at bede,

 at de må få Helligåndens bistand og forbøn.

 Derom beder vi.

A: Herre, hør vor bøn.

4. For os, som nærmer os afslutningen på årets påskefejring,

 at vi må mærke fylden af Åndens frugter og gaver.

 Derom beder vi.

A: Herre, hør vor bøn.

P: Himmelske Fader, almægtige Gud,

 du har gennem din Søn lovet os Åndens kildevand.

 Giv os dette vand til liv for os selv og vore omgivelser.

 Ved Kristus, vor Herre.

A: Amen.